ভারতের সাধারণ নির্বাচন, ২০২৪
ভারতের ১৮ তম সাধারণ লোকসভা নির্বাচন ১৯ এপ্রিল শুরু হয়েছিল এবং ১ জুন ২০২৪ এ সমাপ্ত হয়। এই নির্বাচনের মাধ্যমে ভারতের লোকসভার মোট ৫৪৩ জন সংসদীয় প্রতিনিধিদের নির্বাচন করা হয়েছে। নির্বাচন সাত ধাপে অনুষ্ঠিত হয়েছিল এবং ৪ জুন ২০২৪ ফলাফল ঘোষণা করা হয়। ১৪০ কোটি জনসংখ্যার মধ্যে প্রায় ৯৬ কোটি ব্যক্তি নির্বাচনে অংশগ্রহণের জন্য যোগ্য ছিলেন, যা শেষ হতে প্রায় এক মাসের বেশি সময় লেগেছে। ভারতের মধ্যে সংসদ নির্বাচন সবচেয়ে তাৎপর্যপূর্ণ কারণ সাংসদরা মিলেই নতুন সরকার নির্ধারণ করবে। লোকসভার (নিম্নকক্ষ) সমস্ত ৫৪৩টি আসনে নির্বাচন হয়েছে এবং রাজ্যসভার (উচ্চকক্ষ) ৬৫টি আসনেও নির্বাচন হয়। অন্ধ্রপ্রদেশ, অরুণাচল প্রদেশ, ওড়িশা এবং সিকিম রাজ্যের বিধানসভা নির্বাচনগুলি দেশের সাধারণ নির্বাচনের সাথে একযোগে অনুষ্ঠিত হয়েছে। তাছাড়াও, এগুলোর পাশাপাশি ১৬টি রাজ্যের মধ্যে ৩৫টি আসনের উপনির্বাচন হবে।